పాకిస్థానీ హీరోయిన్ వీణా మాలిక్ భర్త నుండి విడిపోయింది. గత జనవరిలో విడాకులు కోరుతూ ఆమె కోర్టు మెట్లెక్కింది. తనకు ‘ఖులా’ (విడాకులు) మంజూరు చేయాలని పిటిషన్ దాఖలు చేసింది. కోర్టు ఆమె భర్త అసద్ బషీర్ ఖాన్ ఖఠక్కు నోటీసులు పంపినా స్పందించకపోవడంతో వీణా మాలిక్కు విడాకులను మంజూరు చేసింది. అయితే.. విడిపోయినందుకు గానూ ఖఠక్కు 25 శాతం ‘హఖ్ మెహర్’ను (పెళ్లికి ముందు వధువు కుటుంబానికి ఇచ్చే నగదు.. వరకట్నం మాదిరి...) తిరిగి చెల్లించాలని కోర్టు ఆదేశించింది. ఆ వివరాలను కోర్టు అధికారి ఒకరు వెల్లడించారు. 33 ఏళ్ల వీణా మాలిక్ తన భర్త ఖఠక్తో భేదాభిప్రాయాలు రావడంతో లాహోర్ ఫ్యామిలీ కోర్టులో విడాకుల కోసం పిటిషన్ వేసిందని, అతడికి కోర్టు సమన్లు పంపినా సమాధానం ఇవ్వకుండా పట్టించుకోకపోవడంతో విడాకులు మంజూరు చేసిందని చెప్పారు. కాగా, 2013లో దుబాయ్లో ఖఠక్ను వీణా మాలిక్ పెళ్లి చేసుకుంది. వారికి ఇద్దరు పిల్లలు అబ్రమ్ (2), అమల్ (1) ఉన్నారు. అయితే.. కొన్నాళ్ల పాటు సినిమాలు, ప్రోగ్రామ్లకు స్వస్తి చెప్పి పిల్లల బాగోగులు చూసుకోవాలని ఖఠక్ చెప్పినా వీణా మాలిక్ పెడచెవిన పెట్టిందని, అందుకే విడాకుల కోసం కోర్టుదాకా వెళ్లిందని సమాచారం.
paakisthaanii heroin veenaa malic bharta nundi vidipoyindi. gatha janavarilo vidaakulu korutu aame kortu metlekkindi. tanaku ‘khula’ (vidaakulu) manjuru cheyalani pitition daakhalu chesindi. kortu aame bharta asad bashir khan khatakku notisulu pampina spandinchakapovadamto veenaa malikku vidaakulanu manjuru chesindi. ayithe.. vidipoyinanduku gaanuu khatakku 25 saatam ‘hakh mehar’nu (pelliki mundu vadhuvu kutumbaaniki iche nagadu.. varakatnam maadiri...) tirigi chellinchaalani kortu aadesinchindi. aa vivaraalanu kortu adhikari okaru velladinchaaru. 33 ella veenaa malic tana bharta khatakto bhedaabhipraayaalu raavadamtho lahor famili kortulo vidaakula kosam pitition vesindani, atadiki kortu samanlu pampina samadhanam ivvakunda pattinchukokapovadamtho vidaakulu manjuru chesindani cheppaaru. kaga, 2013loo dubaaylo khataknu veenaa malic pelli chesukundi. vaariki iddaru pillalu abram (2), amal (1) unnaaru. ayithe.. konnalla paatu cinimaalu, prograamlaku swasti cheppi pillala bagogulu chusukovalani khatak cheppina veenaa malic pedachevina pettindani, anduke vidaakula kosam kortudaka vellindani samacharam.